GDPไตรมาสแรกปีนี้โต12%
สภาพัฒน์เผยGDP1/53โต12%สูงสุดในรอบ15ปีประเมินเหตุชุมนุมทางการเมืองรุนแรงเม.ย.-พ.ค.กระทบทั้งปี1.5%
24 พ.ค. 2553

สภาพัฒน์เผยGDP1/53โต12%สูงสุดในรอบ15ปีประเมินเหตุชุมนุมทางการเมืองรุนแรงเม.ย.-พ.ค.กระทบทั้งปี1.5%
นายอำพน กิตติอำพน เลขาธิการ สำนักงานคณะกรรมการพัฒนาการเศรษฐกิจและสังคมแห่งชาติ (สศช.) หรือสภาพัฒน์ แถลงข่าวถึงอัตราการขยายตัวทางเศรษฐกิจของไทย ไตรมาสแรก (ม.ค.- มี.ค. 2553 ) ขยายตัว 12 % เมื่อเทียบกับช่วงเดียวกันของปีก่อน(ไตรมาสแรกปี 2552 จีดีพีหดตัว 7.1 %) สูงสุดในรอบ 15 ปี นับตั้งแต่ไตรมาส 2 ปี 2538 เนื่องจากได้รับปัจจัยบวก จากการส่งออกดี และภาคการเงิน การผลิตและการค้าระหว่างประเทศดีขึ้น
ขณะที่การเมืองในช่วงดังกล่าว สถานการณ์คลี่คลาย ทำให้นักท่องเที่ยวเดินทางเข้าไทยถึง4.7 ล้านคน ส่วนอุปสงค์ภายในประเทศดีขึ้นทำให้การผลิตภาคอุตสหากรรมฟื้นตัวในทิศทางเดียวกัน ต่อเนื่องจาก ไตรมาส 4/52 โดยสภาพัฒน์ฯปรับตัวเลขจีดีพีในไตรมาส 4/52 เป็นบวก 5.9% จากเดิมบวก 5.8% เมื่อเทียบปีต่อปี
อย่างไรก็ตาม จีดีพีไตรมาสแรกยังไม่ได้ถูกผลกระทบจากเหตุชุมนุมทางการเมือง ซึ่งจะมีผลกระทบต่อจีดีพีในไตรมาสที่ 2 ทำให้สภาพัฒน์ฯย้งประมาณการจีดีพีทั้งปี ไว้ที่ 3.5-4.5 % จากที่เคยคาดว่าจีดีพีของไทยในปีนี้อาจขยายตัวได้ถึง 6-7 % ขณะที่มีการประเมินเหตุรุนแรงช่วงเม.ย.-พ.ค.จะกระทบจีดีพีปีนี้ 1.5%